Diari Oficial de la Generalitat Valenciana


Sumari del DOGV 6586, del 12-08-2011 (2011/8493)

RESOLUCIÓ de 26 de maig de 2011, de la Conselleria d'Economia, Hisenda i Ocupació, per la qual s'autoritza generar crèdits en el pressupost de la Conselleria de Medi Ambient, Aigua, Urbanisme i Habitatge, per ingressos finalistes del Ministeri d'Habitatge per un import de 2.535.486,00 euros. Expedient número 14.006/11-054.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6586

Data del DOGV
:   12-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8493


Data del document
:   26-05-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 26 de maig de 2011, de la Conselleria d'Economia, Hisenda i Ocupació, per la qual s'autoritza generar crèdits en el pressupost de la Conselleria de Medi Ambient, Aigua, Urbanisme i Habitatge, per ingressos finalistes del Ministeri d'Habitatge per un import de 2.535.486,00 euros. Expedient número 14.006/11-054. [2011/8493]  
  
  
  
  
  
\* \* \* \* \*  
  
Pel Reial Decret 2066/2008, es va aprovar el Pla Estatal d'Habitatge i Rehabilitació 2009-2012 i posteriorment, el 28 d'abril de 2009, es va subscriure el conveni entre l'aleshores Ministeri d'Habitatge i la Generalitat Valenciana, que establia les pautes de col·laboració i els compromisos mutus de les parts per a garantir l'execució del dit pla. Ambdós preveuen, entre altres, subvencions anticipades als promotors d'habitatge protegit en règim d'arrendament, que finança l'administració de l'Estat i les sol·licituds de les quals es trameten per la comunitat autònoma per a la seua autorització pel ministeri, una vegada comprovats els requisits i determinades les quanties de la subvenció estatal.   
  
En haver-se autoritzat la subvenció anticipada corresponent a determinats expedients no inclosos en el pressupost inicial i una vegada que el ministeri ha lliurat els fons a favor dels seus beneficiaris, cal generar crèdit en el capítol 7 del programa 431.10, Habitatge i Projectes Urbans, per a incrementar la dotació de la línia T0304, «Pla d'Habitatge M. Habitatge /CV», a càrrec de la qual s'imputaran les dites subvencions, en aplicació del criteri manifestat per la Intervenció General de l'Estat, en el sentit que no és possible el pagament directe als beneficiaris per part del ministeri sinó que s'hauran de pagar a través de la comunitat autònoma a què correspon la gestió.  
  
En conseqüència, i en virtut del que disposen els articles 17 i 19 de la Llei 17/2010, de Pressupostos de la Generalitat per a l'exercici 2011, resolc:  
  
Primer  
S'autoritza un augment en el pressupost d'ingressos, en l'aplicació 701.06, «Transferències de capital de l'administració de l'Estat. Subvencions finalistes. Àrea d'infraestructures públiques i transports», per un import de 2.535.486,00 euros.  
  
Segon  
S'autoritza generar crèdits en el pressupost de despeses en l'aplicació 34.58.50.724.39.1 per un import de 2.535.486,00 euros per a incrementar en este mateix import la dotació de línia genèrica T0304, «Pla Habitatge Ministeri d'Habitatge /CV», del seu annex de transferències de capital d'acord amb el detall següent:  
València, 26 de maig de 2011.- El vicepresident segon del Consell i conseller d'Economia, Hisenda i Ocupació: Gerardo Camps Devesa.